ประกาศมหาวิทยาลัยแม่โจ้

เรื่อง นโยบายสิ่งแวดล้อมสำนักงานสีเขียว

ศูนย์กิจการนักศึกษา (อาคารอำนวย ยศสุข) มหาวิทยาลัยแม่โจ้

----------------------------------

เพื่อให้การดำเนินงานสำนักงานสีเขียว (Green Office) ศูนย์กิจการนักศึกษา
(อาคารอำนวย ยศสุข) เป็นไปด้วยความเรียบร้อย ประกอบกับมติที่ประชุมคณะกรรมการสำนักงานสีเขียว (Green Office) ศูนย์กิจการนักศึกษา (อาคารอำนวย ยศสุข) ในการประชุมครั้งที่ 4/2563 เมื่อวันที่
19 พฤษภาคม 2563 จึงกำหนดนโยบายสิ่งแวดล้อมสำนักงานสีเขียวศูนย์กิจการนักศึกษา
(อาคารอำนวย ยศสุข) มหาวิทยาลัยแม่โจ้ ดังนี้

1. ศูนย์กิจการนักศึกษา (อาคารอำนวย ยศสุข) ร่วมกันปฏิบัติตามกฎหมายด้านสิ่งแวดล้อมและเกณฑ์ต่าง ๆ ในการเป็นสำนักงานสีเขียวของกรมส่งเสริมคุณภาพสิ่งแวดล้อม
2. ส่งเสริมในการควบคุมการใช้พลังงาน น้ำ และทรัพยากรต่าง ๆ ของศูนย์กิจการนักศึกษา (อาคารอำนวย ยศสุข) ให้มีประสิทธิภาพอย่างต่อเนื่อง
3. มุ่งมั่นในการปรับปรุงสิ่งแวดล้อม โดยมีการจัดซื้อจัดจ้างที่เป็นมิตรกับสิ่งแวดล้อม
4. ส่งเสริมให้เกิดความตระหนักรู้ในการลดและป้องกันการทิ้งขยะ ปล่อยของเสีย
และมลพิษอื่น ๆ จากกิจกรรมการทำงาน
5. รณรงค์ในการลดการปล่อยก๊าซเรือนกระจกจากทุกกิจกรรมในการดำเนินงานภายในอาคารสำนักงานของศูนย์กิจการนักศึกษา (อาคารอำนวย ยศสุข)
6. สื่อสารนโยบายสิ่งแวดล้อมแก่บุคลากร นักศึกษา และเผยแพร่ให้บุคคลทั่วไป
ทราบถึงความมุ่งมั่นในการอนุรักษ์สิ่งแวดล้อมของศูนย์กิจการนักศึกษา (อาคารอำนวย ยศสุข)
7. ผู้บริหารและคณะกรรมการสำนักงานสีเขียว (Green Office) จะทบทวนและ
ปรับนโยบาย เป้าหมายและแผนการดำเนินงานด้านสิ่งแวดล้อมสำนักงานสีเขียวอย่างต่อเนื่อง และมีการติดตามการบรรลุผลสำเร็จของวัตถุประสงค์ทุกปี

ประกาศ ณ วันที่ 28 พฤษภาคม พ.ศ. 2563

 (นายสุกิจ ติดชัย)

 รักษาการผู้ช่วยอธิการบดี ปฏิบัติการแทน

 อธิการบดี มหาวิทยาลัยแม่โจ้